Document ID: 31984D0343

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Ιουνίου 1984
για τη δεύτερη τροποποίηση της απόφασης 83/138/ΕΟΚ περί ορισμένων προστατευτικών μέτρων κατά της αφρικανικής πανώλης των χοίρων
(84/343/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και στα χοιροειδή (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,
την οδηγία 72/461/ΕΟΚ του Συμβουλίου της 21ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 83/646/ΕΟΚ, και ιδίως το άρθρο 8,
την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε από την οδηγία 81/476/ΕΟΚ (5), και ιδίως το άρθρο 7,
Εκτιμώντας:
ότι, συνεπεία της εμφάνισης επιδημίας αφρικανικής πανώλης των χοίρων σε ορισμένα τμήματα της ιταλικής επικράτειας, η Επιτροπή θέσπισε με την απόφαση 83/138/ΕΟΚ (6), όπως τροποποιήθηκε από την απόφαση 83/300/ΕΟΚ (7), ορισμένα μέτρα υγειονομικής προστασίας·
ότι, από τότε, η ασθένεια εξέλιπε από ένα από τα τμήματα της επικράτειας της Ιταλίας στο οποίο είχε διαπιστωθεί· ότι πρέπει να καθιερωθούν εκ νέου οι συναλλαγές από αυτό το μέρος της επικράτειας, λαμβανομένης υπόψη της περιόδου κατά την οποία η μόλυνση αποτελούσε κίνδυνο·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 83/138/ΕΟΚ της Επιτροπής τροποποιείται ως εξής:
1. Στο άρθρο 1 σημείο 2, διαγράφεται η πρώτη παύλα.
2. Στο άρθρο 1 σημείο 3, διαγράφεται η πρώτη παύλα.
3. Στο άρθρο 2, η ημερομηνία «8 Ιουνίου 1983», που αναφέρεται στα σημεία 1, 2 και 3, αντικαθίσταται από την ημερομηνία «18 Ιουνίου 1984».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Ιουνίου 1984.

Labels: 0
18
6